Diari Oficial de la Generalitat Valenciana


Sumari del DOGV 6197, del 02-02-2010 (2010/1010)

DECRET 25/2010, de 29 de gener, del Consell, pel qual s'autoritza la implantació d'ensenyances universitàries oficials de màster a la Universitat Jaume I de Castelló.
----------------------------------------------------------------------------------------------------------------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1010


Data del document
:   29-01-2010

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Universitat Jaume I
    * centre d'ensenyament
    * ensenyament superior
    * legislació
    * universitat

DECRET 25/2010, de 29 de gener, del Consell, pel qual s'autoritza la implantació d'ensenyances universitàries oficials de màster a la Universitat Jaume I de Castelló. [2010/1010]  
La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles: grau, màster i doctorat, i en l'article 35 disposa que per a impartir estes ensenyances oficials i expedir els corresponents títols amb validesa en tot el territori nacional, les universitats han de tindre l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
D'altra banda, la Resolució de 16 de juliol de 2008, de la Dirección General de Universidades, del Ministerio de Educación y Ciencia, sobre diversos aspectes relatius a les ensenyances de màster i doctorat en la nova ordenació universitària, disposa en l'apartat d) que, a partir del curs 2009-2010, tota l'oferta de màsters realitzada per les universitats espanyoles es farà d'acord amb el que establix el Reial Decret 1393/2007, de 29 d'octubre i, en conseqüència, hauran de sotmetre's al procés de verificació. No obstant això, establix una via procedimental extraordinària (procediment abreviat) dirigit a la verificació de màsters ja autoritzats i implantats d'acord amb l'ordenació continguda en el Reial Decret 56/2005, de 21 de gener, sempre que estos hagen obtingut prèviament l'informe favorable de l'Agencia Nacional de Evaluación de la Calidad y Acreditación (ANECA) o de l'òrgan d'avaluació competent de la corresponent comunitat autònoma. El dit procediment es concreta en la Resolució de 28 d'octubre de 2008, de l'esmentada Dirección General de Universidades.  
La Universitat Jaume I ha sol·licitat autorització per a impartir les ensenyances universitàries oficials de màster que es consignen en l'annex del present decret.  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió de 21 de juliol de 2009.  
El Consell d'Universitats ha verificat pel procediment abreviat els plans d'estudis de les ensenyances universitàries oficials de màster que es consignen en l'annex del present decret i que ja van obtindre en el seu moment autorització per a la seua implantació i posada en funcionament d'acord amb les disposicions del Reial Decret 56/2005, de 21 de gener, i l'Orde de 15 de setembre de 2005, de la Conselleria d'Empresa, Universitat i Ciència, per la qual s'establix el procediment d'autorització per a la implantació d'estudis universitaris de segon cicle conduents al títol de màster.   
Per tot això, d'acord amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3. 3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; les resolucions de 16 de juliol i de 28 d'octubre de 2008, de la Dirección General de Universidades de l'actual Ministerio de Educación; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 29 de gener de 2010,  
DECRETE  
Article 1. Autorització d'ensenyances  
S'autoritza a la Universitat Jaume I de Castelló la implantació, en el curs 2009/2010, de les ensenyances universitàries oficials de màster que es consignen en l'annex del present decret.   
Article 2. Inscripció en el registre i efectes  
De la present autorització s'informarà el Ministerio de Educación, per tal que este eleve al Govern la proposta per a l'establiment del caràcter oficial del títol i la seua inscripció en el Registro de Universidades, Centros y Títulos (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Procediment d'avaluació  
Els màsters autoritzats en el present decret se sotmetran a l'acreditació a què es referix l'article 24.2 del Reial Decret 1393/2007, de 29 d'octubre, en un termini de tres anys en compte dels sis previstos per l'esmentat article, segons el que disposa l'apartat d) de la Resolució de 16 de juliol de 2008, de la Direcció General d'Universitats.  
Article 4. Expedició de títols  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
València, 29 de gener de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
ENSENYANCES UNIVERSITÀRIES OFICIALS   
DE MÀSTER QUE S'AUTORITZEN EN EL CURS 2009-2010  
- Màster Universitari en Pràctica Jurídica.  
- Màster Universitari en Gestió Financera i Comptabilitat Avançada.  
- Màster Universitari en Estudis Contemporanis i Investigació Avançada.  
- Màster Universitari en Intervenció i Mediació Familiar.  
- Màster Universitari en Comunicació Intercultural i d'Ensenyança de Llengües.  
- Màster Universitari en Noves Tendències i Processos d'Innovació en Comunicació.  
- Màster Universitari en Ensenyança i Adquisició de la Llengua Anglesa en Contextos Multilingües.  
- Màster Universitari en Ciència, Tecnologia i Aplicacions dels Materials Ceràmics.  
- Màster Universitari en Eficiència Energètica i Sostenibilitat en Instal·lacions Industrials i Edificació.  
- Màster Universitari en Prevenció de Riscos Laborals.  
- Màster Universitari en Matemàtica Computacional.  
- Màster Universitari en Sistemes Intel·ligents.  
- Màster Universitari Internacional en Estudis de Pau, Conflictes i Desenrotllament.  
- Màster Universitari en Tecnologies de la Traducció i Localització.  
- Màster Universitari en Traducció Medicosanitària.  
- Màster Universitari en Disseny i Fabricació.  
- Màster Universitari en Psicopatologia, Salut i Neuropsicologia.  
- Màster Universitari en Psicologia del Treball, de les Organitzacions i en Recursos Humans.  
- Màster Universitari en Internacionalització Econòmica: Integració i Comerç Internacional.  
Interuniversitari, per les Universitats Jaume I i València.  
- Màster Universitari en Química Sostenible.  
Interuniversitari, per les Universitats Jaume I, Politècnica de València, Pública de Navarra, València, Extremadura, Castella-la Manxa i Complutense de Madrid.  
- Màster Universitari en Tècniques Cromatogràfiques Aplicades.  
Interuniversitari, per les Universitats Jaume I, Rovira i Virgili i Girona.  
- Màster Universitari en Tecnologia Geospacial/Geospatial Technologies.  
Interuniversitari, per les Universitats Jaume I, Münster i Lisboa.   
- Màster Universitari en Igualtat i Gènere en l'Àmbit Públic i Privat.  
Interuniversitari, per les Universitats Jaume I i Miguel Hernández.   
- Màster Universitari en Sostenibilitat i Responsabilitat Social Corporativa.  
Interuniversitari, per la Universitat Jaume I de Castelló i UNED.  
- Màster Universitari en Química Teòrica i Modelització Computacional.  
Interuniversitari, per les Universitats Autònoma de Madrid, Extremadura, Illes Balears, Jaume I, Múrcia, Oviedo, Santiago, València i Vigo.  
- Màster Universitari en Protecció Integrada de Cultius.  
Interuniversitari, per les Universitats de Lleida i Jaume I.  
- Màster Universitari en Màrqueting i Investigació de Mercats.  
Interuniversitari, per les Universitats de València, Jaume I de Castelló i Alacant.   
- Màster Universitari en Gestió de la Qualitat.  
Interuniversitari, per les Universitats de València i Jaume I de Castelló.  
- Màster Universitari en Gestió i Promoció del Desenrotllament Local.  
Interuniversitari, per les Universitats de València i Jaume I de Castelló.  
- Màster Universitari en Cooperació al Desenrotllament.  
Interuniversitari, per les Universitats de València i Jaume I de Castelló.  
- Màster Universitari en Història i Identitats Hispàniques en el Mediterrani Occidental (segles XV-XIX).  
Interuniversitari, per les Universitats de València, Alacant, Jaume I de Castelló i Università degli Studi di Cagliari.   
- Màster Universitari en Nanociència i Nanotecnologia Molecular.   
Interuniversitari, per les Universitats de València, Jaume I, Autònoma de Madrid, Alacant, Valladolid i Castella-la Manxa.   
- Màster Universitari en Biologia Molecular, Cel·lular i Genètica.   
Interuniversitari, per les Universitats de València i Jaume I.  
- Màster Universitari en Ètica i Democràcia.  
Interuniversitari, per les Universitats de València i Jaume I.